ગુજરાતના ઉના પંથકના ચાર દલિત યુવાન પર ગૌહત્યા કર્યાના આરોપસર ગુજારવામાં આવેલા અમાનુષી અત્યાચારનો મુદ્દો લોકસભા અને રાજ્યસભામાં ગાજતાં આ મામલાના દેશભરમાં ઘેરા પ્રત્યાઘાત પડ્યા છે ત્યારે સવાલ અે થઈ રહ્યો છે કે દેશમાં વર્ષોથી દલિતો પર થઈ રહેલ અત્યાચાર ક્યાં જઈને અટકશે? આ મામલે રાજ્યસભામાં ભારે ઊહાપોહ થતાં મામલો વધુ ગંભીર બની ગયો છે. તેમજ ગુજરાતમાં છેલ્લા ચાર દિવસથી ઠેરઠેર હિંસક ઘટના બની રહી છે.